Ísafirði 29. október 2018

**Mennta- og menningarmálaráðuneyti**

**Efni: Umsögn um drög að frumvarpi til laga um samskiptaráðgjafa íþrótta- og æskulýðsstarfs.**

Héraðssamband Vestfirðinga hefur kynnt sér drög að frumvarpi til laga um samskiptaráðgjafa íþrótta- og æskulýðsstarfs og styður það af heilum hug.

Starfsemi aðildarfélaga HSV byggir að öllu leyti á framlagi sjáfboðaliða í umhverfi þar sem gerðar eru miklar kröfur um faglegt starf og vinnubrögð.

Samskiptaráðgjafi íþrótta- og æskulýðsmála gæti létt undir með sjálfboðaliðum í íþróttastarfi sem oft þurfa að takast á við erfið verkefni sem þeir hafa ekki reynslu eða þjálfun til að sinna. Í litlum samfélögum er sérstaklega erfitt að fást við viðkvæm og persónuleg mál vegna nándar og tengsla stjórnarmanna íþróttafélaga og þeirra einstaklinga sem málin varða og því nauðsynlegt að geta leitað til utanaðkomandi aðila um aðstoð og úrlausn. Að auki er stuðningur til félaga við að setja sér viðbragsáætlanir og verkferla vís leið til að samræma viðbrögð á landsvísu og tryggja að lítil félög geti tekist á við þessi erfiðu mál á faglegan hátt.

Virðingarfyllst

Fyrir hönd stjórnar Héraðssambands Vestfirðinga

Ásgerður Þorleifsdóttir formaður